নানা অনিয়মে ডুবতে থাকা নতুন প্রজন্মের ফারমার্স ব্যাংকের বিপর্যয় কাটাতে এবার ১ হাজার ১০০ কোটি টাকার তহবিল জোগান দেয়ার নীতিগত সিদ্ধান্ত নেয়া হয়েছে। কী প্রক্রিয়ায় এ তহবিল জোগান দেয়া হবে তার রূপরেখা তৈরি করা হবে। গতকাল বাংলাদেশ ব্যাংক গভর্নর ফজলে কবিরের সাথে ৫ রাষ্ট্রায়ত্ত ব্যাংক ও আর্থিক প্রতিষ্ঠানের বৈঠকে এ সিদ্ধান্ত নেয়া হয়েছে। বাংলাদেশ ব্যাংকের এক ঊর্ধ্বতন কর্মকর্তা এ তথ্য জানিয়েছেন।